ชุมทางหาดใหญ่ (ภาพยนตร์)

ชุมทางหาดใหญ่ หรือชื่ออื่น หนึ่งต่อเจ็ด ตอนใหม่ เป็นภาพยนตร์ไทยแนวโลดโผน ขนาด 16 มม. พากย์สด ปี พ.ศ. 2509 กำกับโดย ส.อาสนจินดา เป็นหนึ่งในภาพยนตร์ชุด หนึ่งต่อเจ็ด นำแสดงโดย มิตร ชัยบัญชา, เพชรา เชาวราษฎร์, ไอดา หลิน, ปรียา รุ่งเรือง, ทักษิณ แจ่มผล, รุจน์ รณภพ และ ส.อาสนจินดา รับบทเป็น จ่าดับ จำเปาะ ภาพยนตร์เรื่องนี้ได้ไปถ่ายทำถึงอำเภอหาดใหญ่ จังหวัดสงขลา ตลอดทั้งเรื่อง ภาพยนตร์เรื่องนี้เข้าฉายเมื่อวันที่ 31 มีนาคม พ.ศ. 2509 ที่โรงภาพยนตร์ควีนส์

ภาพยนตร์เรื่องนี้เดิมฟิล์มต้นฉบับได้หายสาบสูญไปนานถึง 48 ปี แต่ต่อมาได้มีการค้นพบฟิล์มต้นฉบับของภาพยนตร์เรื่องนี้ที่วัดบ้านดง ตำบลพญาแมน อำเภอพิชัย จังหวัดอุตรดิตถ์รายการ ศิลป์สโมสร ออกอากาศเมื่อวันที่ 8 ตุลาคม 2557 มีความยาวทั้งหมด 73 นาที จึงได้นำกลับมาฉายใหม่อีกครั้งและให้เสียงพากย์ใหม่โดย บัญชา เหมะบุตร, เกรียงศักดิ์ เหรียญทอง, อรนุช ลาดพันนา, โฆษิต ดอกคำใต้, หนูแดง, อริชัย คำกองแก้ว, รัชนี คำกองแก้ว และโรสลาวัลณ์ ฉายที่โรงภาพยนตร์ศรีศาลายา เพื่อเป็นการรำลึกถึงมิตร ชัยบัญชาชุมทางหาดใหญ่ (โปรแกรมรำลึกมิตร ชัยบัญชา)

 เนื้อเรื่อง 
มิตร ชัยบัญชา รับบทเป็น พ.ต.ต. ทนนัก เสนาประจักษ์ ผู้ปลอมตัวมายังหาดใหญ่เพื่อสืบคดีของจอมโจร มะเซ็งกะ ที่ถูกกล่าวหาว่ายิงตำรวจตาย และไปอาศัยอยู่กับ ลีกิมซัว หัวหน้าผู้ก่อการร้ายไร้ชาติ แต่ทันทีที่ทนนักไปถึง เขากลับถูกลูกน้องของลีกิมซัวจับตัว จึงต้องแสร้งเป็นบ้า เหตุการณ์บานปลายจน จ่าดับ จำเปาะ กับเหล่า 7 ประจัญบาน ต้องออกโรงมาช่วยปราบปรามเหล่าร้าย

 นักแสดง 
 มิตร ชัยบัญชา
 เพชรา เชาวราษฎร์
 ไอดา หลิน
 ส. อาสนจินดา

 ดูเพิ่ม 
 7 ประจัญบาน
 ภาพยนตร์ชุด หนึ่งต่อเจ็ด
 รายชื่อภาพยนตร์ไทย พ.ศ. 2509

 อ้างอิง 

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2509
หมวดหมู่:ภาพยนตร์ที่กำกับโดย ส. อาสนจินดา
หมวดหมู่:ภาพยนตร์โลดโผนไทย
หมวดหมู่:ภาพยนตร์ที่มีฉากในจังหวัดสงขลา
หมวดหมู่:ภาพยนตร์ที่ถ่ายทำในจังหวัดสงขลา
หมวดหมู่:อำเภอหาดใหญ่
หมวดหมู่:ภาพยนตร์ไทยในคริสต์ทศวรรษ 1960
หมวดหมู่:ภาพยนตร์ภาษาไทยในคริสต์ทศวรรษ 1960